15 ΧΡΟΝΙΑ ΠΡΙΝ
Αμπιμανιού, γιε μου…
πού πήγες, καλέ μου;
Σαν χθες μού φαίνεται
που σε κοίμιζα σ' αυτήν την κούνια.
Σουμπχάντρα.
Τόσοι σπουδαίοι πολεμιστές κι αρματηλάτες…
Κανείς δεν έσπασε την Τσακραβιούχα;
Έστειλες τον Αμπιμανιού μου να πολεμήσει μόνος!
Δεν φταίνε αυτοί, Αρτζούν.
Εγώ φταίω.
Όχι, αδελφέ.
Όλοι! Όλοι φταίνε!
Κανείς από εσάς δεν μπόρεσε να σπάσει την Τσακραβιούχα με τον Αμπιμανιού μέσα;
Σας εμπιστευόταν όλους,
κι εσείς τον προδώσατε!
Μάνταβ, εσύ…
Είσαι ο Θεός, έτσι δεν είναι;
Γιατί δεν έσωσες τον ανιψιό σου;
Καταλαβαίνω πόσο πολύ πονάς, Σουμπχάντρα.
Πρέπει να απαντήσουν όχι μόνο στις δικές σου ερωτήσεις αλλά και στις δικές μου.
Κι εμείς ψάχνουμε απαντήσεις, Πάντσαλι.
Τι ήταν αυτό που μας σταμάτησε όλους;
Σαν κάποιος ακλόνητος βράχος.
Αφήστε τους γρίφους.
Μιλήστε μου ανοιχτά.
Ποιος σκότωσε τον Αμπιμανιού μου;
Για να σκοτώσουν τον άοπλο Αμπιμανιού,
οι Κάουραβα πρόδωσαν το δίκαιο, Σουμπχάντρα.
Ποιος τον σκότωσε;
Δεν ήταν ένας μόνο.
-Ο Ντουσάσαν. -Ο Σουσάρμα.
-Ο Λάκσμαν. -Ο Κριταβάρμα.
Ο Ασβατάμα.
Ο Κριπατσάρια.
-Ο Ντρονατσάρια. -Ο Σακούνι.
Και τελευταίοι τού επιτέθηκαν ο γιος του Ντουσάσαν, ο Ντρουμασέν,
και ο Κάρνα!
Μα επικεφαλής αυτής της συνωμοσίας ήταν ένας άντρας.
Αυτός που απέτρεψε κάθε μας προσπάθεια να σπάσουμε την Τσακραβιούχα.
Ο βασιλιάς του Σίντου, ο Τζάιντρατ!
Ο Τζάιντρατ;
-Μητέρα. -Πάντσαλι!
Μητέρα.
Αδελφέ;
Ο Τζάιντρατ.
Η προσβολή και η εκδίκηση
είναι δύο πληγές που δεν επουλώνονται ποτέ.
Μένουν για πάντα ανοιχτές.
Γι' αυτό, ακόμα και τόσα χρόνια μετά,
ούτε η Ντράουπαντι ξέχασε τον εξευτελισμό της
ούτε κι ο Τζάιντρατ την εκδίκησή του.
Αυτή είναι η Κουρουκσέτρα!
Η Κουρουκσέτρα!
ΚΟΥΡΟΥΚΣΕΤΡΑ: Ο ΜΕΓΑΛΟΣ ΠΟΛΕΜΟΣ ΤΟΥ ΜΑΧΑΜΠΑΡΑΤΑ
ΤΖΑΪΝΤΡΑΤ
-Βασιλιάς του Σίντου! -Βασιλιάς του Σίντου!
Αρκετά.
Ορίστε.
Είμαι ταραγμένος σήμερα.
Πολύ ταραγμένος.
Χάθηκε ο ανιψιός μου,
ο γιος του Ντουριόνταν, ο Λάκσμαν.
Αλλά είμαι και χαρούμενος.
Γιατί σήμερα γιορτάζουμε τη νίκη μου.
Περίμενα χρόνια γι' αυτό
και πέρασα από τις πιο σκληρές δοκιμασίες.
Τι πετύχαμε σήμερα;
Την ήττα των Πάνταβα.
-Βασιλιάς του Σίντου! -Βασιλιάς του Σίντου!
Την εξόντωση του Αμπιμανιού!
Είστε ευλογημένος, Βασιλιά του Σίντου.
Μόνο εσείς καταφέρατε να νικήσετε και τους πέντε Πάνταβα.
Δεν είμαι ευλογημένος, Κοτικάσια.
Ευλογημένη είναι η θεά που με έκανε αήττητο.
Ποια θεά;
Πού είναι η Πάντσαλι;
Είναι ξύπνια;
Ρωτήστε αν κοιμήθηκε καθόλου.
Έμεινε ξάγρυπνη όλη νύχτα, και μουρμούριζε συνεχώς.
Πρέπει να της μιλήσουμε.
Δεν έχει φάει τίποτα.
Τι; Εγώ;
Δεν πρόκειται.
Την έχετε δει θυμωμένη;
Κι αν με φάει ζωντανό;
-Μιλήστε της εσείς. -Καλά.
Άντε. Δοκιμάστε την τύχη σας.
Πάντα σας άρεσε να προκαλείτε την τύχη σας.
Μα τι λέτε, αδελφέ Μπίμα;
Βασιλιά Γιουντιστίρ!
Τι έχει να πει τώρα το ντάρμα σου;
Αποδέχεσαι την ήττα σου;
Θα θέλαμε να δοκιμάσουμε άλλη μία φορά.
Αλήθεια; Κι αν χάσετε;
Εξορία για 13 χρόνια.
Τι θα στοιχηματίσεις, Μεγαλειότατε;
Έχεις ήδη χάσει την περιουσία σου, τα πλούτη σου και το βασίλειό σου.
Τι άλλο σου έχει μείνει τώρα;
Υπάρχει κάτι ακόμη, θείε.
Ό,τι πιο πολύτιμο τους έχει απομείνει.
Η Πάντσαλι.
Στοιχημάτισέ τη, Μεγαλειότατε.
Πάντσαλι, εμείς πάμε στο δάσος.
Θέλεις κάτι;
Η αυτοκράτειρα με τους πέντε ισχυρούς άντρες έχει καταντήσει σκλάβα.
Τι άλλο θα μπορούσα να θέλω;
Θα αργήσει να καταλαγιάσει ο θυμός σου.
Το καταλαβαίνω αυτό, Πάντσαλι.
Τουλάχιστον, όμως, φάε κάτι.
Γιατί να πεθάνεις απ' την πείνα;
Πάμε.
Σαν κόρη των ουρανών.
Η όψη της λάμπει σαν τον ήλιο που ανατέλλει πάνω απ' τη θάλασσα.
Το κορμί της;
-Σαν λωτός που ανθίζει στην έρημο. -Φοβερό.
Μάτια που σου κλέβουν τον ύπνο
κάθε φορά που συναντούν τα δικά σου.
Κοτικάσια,
πήγαινε να της μιλήσεις.
Μα, Βασιλιά του Σίντου, είμαι παντρεμένος.
Όχι για σένα. Για μένα μίλα της.
Μα κι εσείς είστε παντρεμένος, Βασιλιά του Σίντου.
Όπως κι εκείνη.
-Οι άντρες της είναι εδώ; -Όχι.
Η Ντουσάλα, η γυναίκα μου;
-Όχι. -Τότε, πήγαινε, βρε ηλίθιε! Μίλα της.
Κι όχι για σένα.
Για μένα. Πήγαινε.
Ο Κοτικάσια οπλίστηκε με θάρρος
και πήγε να μιλήσει στην αιθέρια αυτή ύπαρξη.
-Και μετά; -Τι έγινε μετά;
Δεν μπορώ να πω τίποτα.
Πρόσεχε. Σταμάτα εκεί που είσαι.
Αν πλησιάσεις, θα σου βγει σε κακό.
Μίλα της! Άντε!
Σε κακό θα μου βγει και μακριά σας να μείνω.
Ξέρεις ποια είμαι εγώ;
Η κόρη του Ντρούπαντ.
Η γυναίκα των Πάνταβα. Η Πάντσαλι.
Ναι.
Εγώ είμαι ο Κοτικάσια,
στην υπηρεσία του βασιλιά του Σίντου, Τζάιντρατ.
Του Τζάιντρατ που φημίζεται σε όλο τον κόσμο
για τον ηρωισμό, την ανδρεία και το θάρρος του.
Γι' αυτό τώρα κρύβεται πίσω απ' το δέντρο;
Αν είναι τόσο γενναίος, γιατί δεν μου μιλάει ο ίδιος;
Ήθελε να μιλήσει σ' εμένα.
Φυσικά. Γιατί να μη θέλει;
Σε τέτοια προσωπικότητα.
Πρέπει να ξετρελάθηκε με τον βασιλιά μας.
Ντράουπαντι.
Η πριγκίπισσα της Πάντσαλα να φτάσει σ' αυτό το σημείο;
-Δεν αντέχω να το βλέπω. -Μην κοιτάς, τότε.
Κλείσ' τα μάτια.
Πώς να το κάνω αυτό;
Πώς να πάρω τα μάτια μου από ένα τόσο όμορφο πρόσωπο.
Κοίτα αλλού, Βασιλιά του Σίντου.
Αλλιώς κινδυνεύεις να χαθείς από προσώπου γης.
Αν έρθουν οι άντρες μου…
Τι θα κάνουν;
Πέντε άντρες,
μα κανείς δεν μπόρεσε να σας προστατεύσει.
Γι' αυτό είμαι εγώ εδώ.
Ο αδελφός της συζύγου σου της Ντουσάλα, ο Ντουριόνταν, φταίει για όλα.
Και τώρα έστειλε εσένα.
Πήγαινε πίσω και πες του
ότι οι άντρες μου θα με προστατεύσουν και θα πάρουν κι εκδίκηση.
Ήρθα εδώ από μόνος μου για να σε απαλλάξω απ' όλα αυτά.
Τι κάνεις;
Την ομορφιά σου… μόνο εγώ θα έπρεπε να τη χαίρομαι.
Και μετά;
Εσείς και η Ντράουπαντι…
Δηλαδή;
Αδύνατον!
Αδύνατον; Εννοείται…
Αλλά ήμουν έτοιμος να κάνω τα αδύνατα δυνατά γι' αυτήν τη θεά.
Ποιος θα φανταζόταν
ότι μια μέρα θα είχα του χεριού μου μια καλλονή σαν την Ντράουπαντι;
Άτιμε Τζάιντρατ!
Πώς τολμάς να απλώνεις τα χέρια σου πάνω μου;
Ντράουπαντι, είσαι καλά;
Φωνάζατε "Τζάιντρατ" στον ύπνο σας, μητέρα.
Ούταρα, μην ανησυχείς για μένα, καλή μου.
Εσύ πονάς περισσότερο από μένα.
Εμένα οι πληγές μου είναι παλιές.
Για πόσο ακόμη θα καλύπτεις τον Τζάιντρατ;
Ξέρουμε και οι δύο πολύ καλά τι συνέβη εκείνη τη μέρα.
Αρτζούν! Μπίμα! Γιουντιστίρ!
Μάταια φωνάζεις, Ντράουπαντι.
Ποιος θα σε ακούσει;
Αρτζούν!
Μπίμα!
Κάτι συμβαίνει.
Αρτζούν!
Ντράουπαντι;
Πάμε να ψάξουμε στο περιβόλι.
Αρτζούν!
Σκέφτεσαι τον γάμο μας, Ντράουπαντι;
Σε λυπάμαι, Βασιλιά του Σίντου.
Έχεις μπλέξει πολύ περισσότερο απ' όσο φαντάζεσαι.
Είναι πολύ γλυκό που ανησυχείς τόσο για μένα.
Αυτό δεν είναι αγάπη;
Για τη γυναίκα σου ανησυχώ, την Ντουσάλα.
Προσευχήσου στον θεό σου, Τζάιντρατ.
-Ίσως σε σώσει. -Εσύ δεν προσευχήθηκες στον δικό σου;
Γιατί δεν σε έσωσε;
Ήρθε για να σε σώσει; Πώς είναι δυνατόν;
Όχι ο θεός, ανόητε.
Οι πέντε άντρες μου ήρθαν.
Αρτζούν, πρόσεχε.
Μην πάθει κάτι η Ντράουπαντι.
Οι Πάνταβα. Ήρθαν οι πέντε άνανδροι.
Ούτε τη γυναίκα τους δεν μπόρεσαν να σώσουν.
Νομίζουν ότι θα πιάσουν εμένα;
Αρτζούν!
Πάντσαλι, είσαι καλά;
Μπίμα, σταμάτα!
Ο Τζάιντρατ είναι ο άντρας της ξαδέλφης Ντουσάλα. Είναι οικογένεια.
-Σκέψου τι θα γίνει αν τον σκοτώσεις. -Αυτός το σκέφτηκε;
Του αξίζει να πεθάνει.
Στην Ντράουπαντι έκανε κακό.
Αυτή αποφασίζει τι θα του συμβεί.
Δύσκολο όταν έχεις να κάνεις με εύθικτους ανδρικούς εγωισμούς.
Απίστευτο!
Οι άντρες βάζουν τις φιτιλιές της εκδίκησης,
κι όταν ξεσπάει η φωτιά φταίει η γυναίκα;
Εμείς φταίμε για τον Αμπιμανιού και τον πόλεμο;
Δεν φταίτε εσείς, Ντράουπαντι.
Το μίσος,
ο φθόνος και η απληστία
ήταν οι αιτίες αυτού του φοβερού πολέμου.
Γιατί να υποφέρει η γυναίκα του;
Αφήστε τον να ζήσει.
Αλλά θα τιμωρηθεί.
Θα είναι μια τιμωρία που δεν θα ξεχάσει ποτέ.
Όχι!
Η αλήθεια είναι ότι ο ταπεινωμένος και ντροπιασμένος Τζάιντρατ
δεν τολμούσε πλέον να εμφανιστεί στο ίδιο του το βασίλειο.
Η φλόγα της εκδίκησης έκαιγε μέσα του.
Έφυγε για τα βουνά, ψάχνοντας τρόπο να αποκαταστήσει το όνομά του.
Χαίρομαι για τη μεταμέλειά σου, παιδί μου.
Πες μου τι είναι αυτό που επιθυμείς.
Την ήττα των Πάνταβα, Μαχαντέβ.
Οι γιοι του Πάντου με προσέβαλαν,
εξευτελίζοντάς με μπροστά στους υπηκόους μου.
Δώσ' μου δύναμη, Μαχαντέβ,
να τους νικήσω και τους πέντε μαζί.
Θα πάρεις την εκδίκησή σου, Τζάιντρατ.
Δεν θα νικήσεις τον Αρτζούν,
αλλά θα του κάνεις μεγάλο κακό.
Θα έρθει αυτή η μέρα, Τζάιντρατ. Να είσαι βέβαιος.
Φοβερό φαγοπότι εν μέσω πολέμου.
Ποιος θα το φανταζόταν;
Και τι όμορφη αυτή η ιστορία αγάπης!
Ζήτω ο βασιλιάς του Σίντου, ο Τζάιντρατ.
Ήταν υπέροχο!
Απολαύστε αυτήν τη στιγμή,
γιατί σηματοδοτεί την αρχή της πορείας μας προς τη νίκη.
Πίσω από αυτόν τον θρίαμβο, κρύβεται ένας πολεμιστής…
ο Τζάιντρατ.
-Τζάιντρατ! -Τζάιντρατ!
Τι υποσχέθηκε ο θεός Σίβα στον Τζάιντρατ;
Ότι θα έρθει μια μέρα που θα κάνει μεγάλο κακό στον Αρτζούν.
Αυτή η μέρα πάει, πέρασε.
Αύριο, όμως;
-Τζάιντρατ! -Τζάιντρατ!
Δείτε τον πώς χαίρεται ο ανόητος, Ατσάρια.
Γιορτάζει σαν να έχει κερδίσει μόνος του όλο τον πόλεμο.
Πάνω στη χαρά του,
ξέχασε την προφητεία του Βριντακσάτρα, του πατέρα του,
ότι θα πεθάνει από τα χέρια ενός σπουδαίου πολεμιστή.
Ο Τζάιντρατ έπαιξε σημαντικό ρόλο στον θάνατο του γιου του Αρτζούν.
Ο θάνατός του πλησιάζει.
Μπορεί να τον βρει κι αύριο.
Η νίκη μαζί σου, Αμπιμανιού.
Κάποιες φορές νιώθω ότι δεν ζούμε στο παρόν,
αλλά στο παρελθόν.
Ζούμε ξανά και ξανά αυτά τα κεφάλαια του παρελθόντος.
Θα ήταν καλύτερα αν ο Τζάιντρατ είχε πεθάνει εκείνη τη μέρα.
Αυτό που δεν έγινε τότε
πρέπει να γίνει τώρα.
Με περίμενε κάθε βράδυ.
Γυρνούσαμε μαζί από τον πόλεμο, και μου έλεγε
όλα όσα έκανε εκείνη τη μέρα στο πεδίο της μάχης.
Σήμερα, όμως,
όσο κι αν τον περίμενα,
δεν γύρισε, Κέσαβ.
Ο θάνατός του βαραίνει τους ώμους μου, Κέσαβ.
Η απουσία μου.
Οι αποφάσεις μου.
Η ανικανότητά μου.
Μην κατηγορείς τον εαυτό σου.
Σε αυτό το σύμπαν, είμαστε απλά πιόνια.
Όλα για κάποιον λόγο γίνονται.
Κάθε ανταμοιβή
έχει ένα τίμημα.
Η απαγωγή της Ντράουπαντι από τον Τζάιντρατ ήταν αναπόφευκτη,
όπως και το ότι του χάρισες τη ζωή.
Σκοτώνοντας τους Σαμσάπτακα σήμερα,
προκάλεσες τεράστια ζημιά στους Κάουραβα,
αλλά το τίμημα που πλήρωσες γι' αυτό
ήταν ο Αμπιμανιού.
Σε αυτόν τον πόλεμο για το ντάρμα, κάτι θα κερδίζεις και κάτι θα χάνεις.
Για να κερδίσουμε την ελευθερία, πρέπει να γίνουν θυσίες.
Και η θυσία του Αμπιμανιού
δεν θα πάει χαμένη.
Από αύριο, η πλάστιγγα του πολέμου θα αρχίσει να γέρνει υπέρ σου,
γιατί τότε θα σου φανερωθεί ο δρόμος σου.
Ξέρω τι πρέπει να κάνω αύριο.
Να σκοτώσω τον Τζάιντρατ!
Εγώ, ο γιος της Κούντι, ο Αρτζούν,
ορκίζομαι ότι αν δεν πάρω το κεφάλι
του αχρείου του Τζάιντρατ πριν δύσει ο ήλιος αύριο,
θα πέσω μόνος μου στην πυρά!
Εγώ είμαι το φως
Εγώ είμαι και η σκιά
Πέρα από την οποία
Λυτρώνεσαι απ' την ψευδαίσθηση
Έλα και γίνε μ' εμένα ένα
Το τέλος είναι το πεπρωμένο σου
Κάτω είναι η γη, πάνω είν' τα αστέρια
Αυτός είναι ο πόλεμος της Κουρουκσέτρα!
Υποτιτλισμός: Βασιλική Ευσταθίου